KLINIQ บวก 4% ลุ้นรายได้-กำไร ปี 66 นิวไฮ อานิสงส์เปิดสาขาเพิ่ม
KLINIQ วิ่ง 4% จับตารายได้-กำไรสร้างสถิติสูงสุดใหม่ต่อเนื่อง รับเปิดสาขา-ลงทุนในเครื่องมือทางการแพทย์มาตรฐาน US FDA เพิ่ม
KLINIQ วิ่ง 4% จับตารายได้-กำไรสร้างสถิติสูงสุดใหม่ต่อเนื่อง รับเปิดสาขา-ลงทุนในเครื่องมือทางการแพทย์มาตรฐาน US FDA เพิ่ม
27 ธ.ค. 2565

ผู้สื่อข่าวรายงานว่า วันนี้ (27 ธ.ค.65) ราคาหุ้น บริษัท เดอะคลีนิกค์ คลินิกเวชกรรม จำกัด (มหาชน) หรือ KLINIQ ณ เวลา 10:45 น. อยู่ที่ระดับ 39 บาท บวก 1.50 บาท หรือ 4% สูงสุดที่ระดับ 39.50 บาท ต่ำสุดที่ระดับ 37.75 บาท ด้วยมูลค่าการซื้อขาย 33.35 ล้านบาท

นายแพทย์อภิรุจ ทองวัฒน์ ประธานเจ้าหน้าที่บริหาร KLINIQ เปิดเผยว่า บริษัทฯ มีสาขาแล้ว 11 สาขา รวมทั้งมีแผนเปิดสาขาใหม่ใน CBD เพิ่มเติมอีก 2 สาขาภายในเดือนธ.ค.นี้ ซึ่งถือเป็น milestone ใหม่ของบริษัทฯ นอกจากนี้ได้มีการศึกษาแผนการขยายสาขาในปีหน้า และปรับกลยุทธ์เพิ่มเติม เพื่อตอกย้ำตำแหน่งผู้นำด้านการแพทย์ความงาม เชื่อว่าจะมีศักยภาพที่จะขยาย 6-10 สาขา ได้อย่างแน่นอน รวมทั้งการลงทุนในเครื่องมือทางการแพทย์มาตรฐาน US FDA เพิ่มเติมจะช่วยผลักดันรายได้และกำไรสร้างสถิติสูงสุดใหม่ต่อเนื่อง